তখোনকার সুমায় এখনকার মতো মুবাইল ছেলো না। খুঁজি-প্যাতি বাদবাকি বান্দর গুলোরে ডাকি নে অ্যালু। দিখি তো সুবারই একই অবস্থা। রসোগুল্লা খাবে। যার যার বাড়ি যায়ি ঘুরি অ্যালু, কিন্তুক টাকা দিবার মতোন  কাউকে পাওয়া গ্যালো না। তাই বুলি কি রসোগুল্লা খাওয়া হবে না। মাঠের এক কুনায় দাড়ায়ে উরা চিন্তা কুরতিছে। ওদিকে চুলুর উপ্রে রসোগুল্লা। হঠাৎ কুরি আবুল চিৎকার ম্যারি উঠলু-পাইছি, বুদ্ধি পাইছি। তারপর সুবাইরে ডাকি কলে তার পিলানের কতা। দলের যে সবচাইতে লম্বা ওরে কলে- আমি ঐ যে বড়ো চুলু, ওর পাশে দাড়ায়ে রসোগুল্লা বানানি দ্যাখপো। তুরা দৌড় মারতি মারতি আমার পাশ দিয়ে যাবি। তুই আমার পাশে অ্যাসি জোরে আমার পাছায় দিবি এক চড়। দিয়িই দৌড় দিস আবার, খবরদার। না হলি কিন্তক মার খাবি। এইখানে অ্যাসি দাড়াস আবার। পরে আমি অ্যাসি ডাক দিলি  রসোগুল্লা খাস যতো পারিস।